als_Latn dik_Latn ron_Latn
LONDËR, Angli (CNN) – Sa veta duhen për të prishur Internetin? Në 25 Qershor, zbuluam se duhet vetëm një- dhe ai ishte Majkëll Xhekson.
Historia më e madhe e vitit në botën e yjeve pa që ylli i shqetësuar të merrte një pjesë të mirë të internetit me vete, pasi gurgullimat e shkaktuara nga lajmet e vdekjes së tij pushtuan tërë botën.
“Ndërmjet 2:40 p.m. PDT (Koha e Zonës së Paqësorit, GMT-8) dhe 3:15 p.m. PDT sot, disa përdorues të Lajmeve Google përjetuan vështirësi në mundësinë për të hyrë në rezultatet e kërkimit për Majkëll Xheksonin”, i tha një zëdhënës i Google CNET, i cili raportoi gjithashtu se përdoruesit e Lajmeve Google u ankuan se shërbimi ishte i paarritshëm për një kohë. Në kulmin e saj, Tendencat Google e renditën historinë e Xheksonit si “vullkanike”.
Pasi faqet ranë, përdoruesit vrapuan te faqet e tjera: TechCrunch raportoi se TMZ, e cila nxori lajmin, pati ndërprerje të shpeshta; përdoruesit që kaluan te ditari i Perez Hilton, i cili vuajti gjithashtu nga kërkesat e marra.
CNN raportoi një rritje pesëfish në trafik dhe vizitorë pothuajse në një orë, duke marrë 20 milionë faqe të para në orën që shpërtheu lajmi.
Twitter u rrëzua pasi përdoruesit panë shumë “balena në baltë” – ilustrimet që faqja përdor si mesazhe gabimi – përdoruesi FoieGrasie postoi, “Ironi: Protestuesit në Iran që përdorin Twitter si komunikim janë të pamundur të hyjnë në internet për shkak të gjitha postimeve të ‘Majkëll Xhekson, (u prehtë në paqe)’. Të lumtë.” Ditari i gjendjes së faqes tha se Twitter kishte qenë e detyruar të çaktivizonte përkohësisht rezultatet e kërkimeve, kërkimet e ruajtura dhe temat e tendencës.
Wikipedia pa një stuhi aktiviteti, me rreth 500 redaktime të bëra në të dhënat e Majkëll Xheksonit në më pak se 24 orë. CNET raportoi se në orën 3:15 p.m. PDT, Wikipedia u duk se ishte “përkohësisht e mbingarkuar”.
Los Angeles Times, organizata e parë e lajmeve që konfirmoi vdekjen e Xheksonit, përjetoi ndërprerje. Faqja gjithashtu raportoi se shërbimi i lajmëtarit të çastit të AOL u godit, duke cituar një deklaratë të AOL që tha, “AIM ishte jashtë shërbimit për rreth 40 minuta këtë mbrëmje.” Deklarata vijoi, “Sot ishte një moment themelor në historinë e Internetit. Ne nuk kemi parë kurrë një gjë të tillë në afatet kohore ose në intensitet.“
Kjo gjë u përforcua nga këshilltarja e konsumatorit Regina Lewis, e cila tha se, edhe pse shifrat nuk kishin mbërritur, dita mund të provojë një moment historik për trafikun celular të Internetit.
“Mund të jetë si ngjarja më e madhe celulare në histori”, tha Lewis. Ajo ndjeu se ishte pjesë sepse njerëzit po kontrollonin titujt e lajmeve nga puna. “Njerëzit donin të kishin lidhje me ngjarjen, por nëse ti je një llogaritar supozohet të jesh duke punuar me dokumentet e punës. Kështu që ata po përdornin celularët e tyre personalë për ta bërë këtë”, shpjegoi ajo.
Burimi: CNN (Herë të lexuara: 141)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn